Perak (logam)

Perak  atau argentum ialah sejenis logam kimia keunsuran yang mempunyai simbol Ag dan nombor atom 47. Perak berwarna putih berkilau dan adalah sejenis logam peralihan.

Ia unsur logam yang mempunyai tahap-tahap kekonduksian (keberaliran) elektrik dan kekonduksian haba yang paling tinggi. Perak wujud dalam semula jadi dalam bentuk tulen (perak asli), namun boleh juga diperolehi dalam bentuk pancalogam dengan emas (elektrum) atau dalam banyak jenis mineral (sebagai contoh argentit dan klorargirit). Logam perak kebanyakannya diperoleh daripada hasil sampingan perlombongan tembaga, emas, plumbum dan zink.

Logam ini telah diketahui semenjak zaman dahulu kala lagi dan memang telah lama dianggap sebagai logam berharga. Perak digunakan untuk menghasilkan bahan perhiasan, barang kemas, peralatan dan perkakas dapur yang bernilai tinggi dan duit syiling. Pada masa kini, logam perak digunakan untuk menghasilkan pengalir elektrik dan penyambung elektrik. Logam ini juga digunakan dalam pembuatan cermin dan dalam pemangkinan tindak balas kimia. Sebatian perak pula digunakan dalam filem fotografi. Larutan cair argentum nitrat dan sebatian-sebatian perak yang lain digunakan untuk menghasilkan bahan membasmi jangkitan. Walaupun penggunaan antimikrob ini telah kebanyakannya digantikan oleh penggunaan antibiotik, kajian lanjut masih dilaksanakan untuk mengkaji potensinya dalam bidang klinikal.

 Peristilahan 
Perkataan perak () merupakan istilah umum yang seasal Austronesia dengan  pérak dalam bahasa Jawa,  pílak dalam bahasa Tagalog, pirak dalam bahasa Iban dan firaka dalam bahasa Malagasi (bermaksud "timah"). Waruno Mahdi mengusulkan semua perkataan ini berakar daripada serapan suatu bahasa Austroasia (lihat ) melalui pengaruh kerajaan Funan yang mengawal perdagangan serantau termasuk politi-politi Melayu seterusnya menggiatkan bahan ini sebagai mata wang bermula pada abad-abad ketiga dan keempat Masihi.

Argentum  (Jawi: ) adalah istilah lebih khusus yang digunakan dalam bidang kimia, ia dipinjamkan daripada bahasa Latin yang diturunkan daripada akar Proto-Indo-Eropah *h₂erǵ- bermaksud "putih".Lihat:




Sifat kimia
Perak mempunyai sifat mudah mulur seperti emas namun agak kurang kemuluran dari unsur disebutkan. Ia mempunyai kilauan warna yang keputihan setelah digilap tinggi.

Perak yang wujud semulajadi mempunyai dua jenis isotop stabil, 107Ag yang paling banyak dijumpai (sebanyak 51.839%) dan 109Ag. Berat atom unsur ini ditimbang sebanyak 107.8682(2) u atau g/mol; isotop-isotop ini mempunyai jisim atom relatif berkisar antara 93,943 (94Ag) hingga 126,936 (127Ag). Terdapat 20 jenis radioisotop yang dapat dikenalpasti: 105Ag yang paling stabil dengan tempoh separuh hayat 41.29 hari diikuti 111Ag (7.45 hari) dan 112Ag (3.13 jam). 

Unsur ini mempunyai tahap kealiran haba antara yang paling tinggi.

Tindak balas
Logam perak mudah larut dalam asid nitrik (HNO3) menghasilkan argentum nitrat (AgNO3)

Argentum oksida (Ag2O) dihasilkan dari pelaruta nitrat ini dengan larutan bes, ia dimanfaatkan sebagai elektrod positif (atau anod) dalam bateri-bateri tertentu.

Hubungan dengan manusia
Pemakaian perak merupakan amalan digalakkan dalam kalangan lelaki Muslim mengikuti sunnah Nabi Muhammad yang mempunyai sebentuk cincin perak sepertimana hadis yang diriwayatkan Abu Daud.

Kegunaan lain

Rujukan

 Sumber-sumber  
 Greenwood, Norman N.; Earnshaw, Alan (1997). Chemistry of the Elements (2nd ed.). Butterworth-Heinemann. ISBN 0-08-037941-9.

 Weeks, Mary Elvira; Leichester, Henry M. (1968). Discovery of the Elements. Easton, PA: Journal of Chemical Education. ISBN 0-7661-3872-0. LCCN 68-15217.
 Andreas Brumby, Peter Braumann, Klaus Zimmermann, Francis Van Den Broeck, Thierry Vandevelde, Dan Goia, Hermann Renner, Günther Schlamp, Klaus Zimmermann, Wolfgang Weise, Peter Tews, Klaus Dermann, Alfons Knödler, Karl-Heinz Schröder, Bernd Kempf, Hans Martin Lüschow, Cartrin Peter, Rainer Schiele (2005), "Silver, Silver Compounds, and Silver Alloys", Ullmann's Encyclopedia of Industrial Chemistry, Weinheim: Wiley-VCH, doi:10.1002/14356007.a24_107.pub2

Pautan luar

 Silver at The Periodic Table of Videos (University of Nottingham)
 Society of American Silversmiths
 The Silver Institute A silver industry website
 A collection of silver items Samples of silver
 Transport, Fate and Effects of Silver in the Environment
 CDC – NIOSH Pocket Guide to Chemical Hazards – Silver
 Picture in the Element collection from Heinrich Pniok 

Kategori:Logam adi
Kategori:Logam berharga
Kategori:Logam peralihan
Kategori:Mineral unsur asli
Kategori:Pengalir elektrik
Kategori:Unsur kimia